ddrg/super_eurlex huggingface dataset:
C 371/8

Rettens dom af 15. juli 2020 — Irland m.fl. mod Kommissionen

(Sagerne T-778/16 og T- 892/16) (1)

(Statsstøtte - støtte gennemført af Irland - afgørelse, hvorved en støtte erklæres uforenelig med det indre marked og ulovlig og kræves tilbagesøgt - forhåndsafgørelser på skatteområdet (tax rulings) - selektive skattefordele - armslængdeprincippet)

(2020/C 371/05)

Processprog: engelsk

Parter

Sagsøger i sag T-778/16: Irland (ved K. Duggan, M. Browne, J. Quaney og A. Joyce, som befuldmægtigede, bistået af P. Gallagher og M. Collins, SC, P. Baker, QC, og barristers S. Kingston, C. Donnelly, A. Goodman og B. Doherty)

Sagsøgere i sag T-892/16: Apple Sales International (Cork, Irland) og Apple Operations Europe (Cork) (ved advokaterne A. von Bonin og E. van der Stok, D. Beard, QC, og barristers A. Bates, L. Osepciu og J. Bourke)

Sagsøgt: Europa-Kommissionen (ved P.-J. Loewenthal og R. Lyal, som befuldmægtigede)

Intervenient i sag T-778/16 til støtte for sagsøgeren: Storhertugdømmet Luxembourg (ved T. Uri, som befuldmægtiget, bistået af advokaterne D. Waelbroeck og S. Naudin)

Intervenient i sag T-892/16 til støtte for sagsøgerne: Irland (ved K. Duggan, J. Quaney, M. Browne og A. Joyce, bistået af P. Gallagher, M. Collins, P. Baker, S. Kingston, C. Donnelly og B. Doherty)

Intervenient i sag T-778/16 til støtte for sagsøgte: Republikken Polen (ved B. Majczyna, M. Rzotkiewicz og A. Kramarczyk-Szaładzińska, som befuldmægtigede)

Intervenient i sag T-892/16 til støtte for sagsøgte: EFTA-Tilsynsmyndigheden (ved C. Zatschler, M. Sánchez Rydelski og C. Simpson, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse (EU) 2017/1283 af 30. august 2016 om statsstøtte SA.38373 (2014/C) (ex 2014/NN) (ex 2014/CP) ydet af Irland til fordel for Apple (EUT 2017, L 187, s. 1).

Konklusion

1) Sagerne T-778/16 og T-892/16 forenes med henblik på denne dom.

2) Kommissionens afgørelse (EU) 2017/1283 af 30. august 2016 om statsstøtte SA.38373 (2014/C) (ex 2014/NN) (ex 2014/CP) ydet af Irland til fordel for Apple annulleres.

3) Europa-Kommissionen bærer sine egne omkostninger og betaler Irlands omkostninger i sag T-778/16 samt Apple Sales Internationals og Apple Operations Europes omkostninger.

4) Irland, i sag T-892/16, Storhertugdømmet Luxembourg, Republikken Polen og EFTA-Tilsynsmyndigheden bærer deres egne omkostninger.

(1) EUT C 38 af 6.2.2017.
Rettens dom af 28. maj 2020 — CK Telecoms UK Investments mod Kommissionen

(Sag T-399/16) (1)

(Konkurrence - fusioner - trådløs telekommunikationsvirksomhed - detailmarkedet for mobile telekommunikationstjenester - engrosmarkedet for adgang og opkaldsoprindelse på offentlige mobilnet - Hutchisons overtagelse af Telefónica Europe - afgørelse, der erklærer fusionen uforenelig med det indre marked - oligopolistisk marked - væsentlig hindring for effektiv konkurrence - ikke-koordinerede virkninger - bevisbyrde - beviskrav - markedsandele - fusionens indvirkning på priserne - kvantitativ analyse af det forventede opadgående pres på priserne - tætte konkurrenter - betydeligt konkurrencepres - betydelig konkurrencemæssig faktor - netdelingsaftaler - koncentrationsgrad - Herfindahl-Hirschmann-indekset - retlig fejl - urigtigt skøn)

(2020/C 230/26)

Processprog: engelsk

Parter

Sagsøger: CK Telecoms UK Investments Ltd (London, Det Forenede Kongerige) (ved advokaterne T. Wessely og O. Brouwer, solicitors A. Woods, M. Davis, I. Ditchfield, S. Prichard, J. Aitken, R. Romney, M. Dickson og K. Asakura samt B. Kennelly, QC)

Sagsøgt: Europa-Kommissionen (ved T. Christoforou, G. Conte, M. Farley, J. Szczodrowski og C. Urraca Caviedes, som befuldmægtigede)

Intervenienter til støtte for sagsøgte: Det Forenede Kongerige Storbritannien og Nordirland (ved S. Jones, S. Brandon, S. Huijts, C. Blairs, M. Rahman, J. McInnes, M. Brown, B. Potterill, S. Cardell, C. Brannigan, S. Munday, C. Short og A. Dadley, som befuldmægtigede, bistået af barristers R. Williams og J. Morrison) og EE Ltd (Hatfield, Det Forenede Kongerige) (ved barrister A. Lindsay og solicitors C. Chapman og J. Hulsmann)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse C(2016) 2796 final af 11. maj 2016, hvorved Hutchison 3G UK’s planlagte overtagelse af Telefónica UK blev erklæret uforenelig med det indre marked (Sag COMP/M.7612 — Hutchison 3G UK/Telefόnica UK).

Konklusion

1) Europa-Kommissionens afgørelse C(2016) 2796 final af 11. maj 2016, hvorved Hutchison 3G UK’s planlagte overtagelse af Telefónica UK blev erklæret uforenelig med det indre marked (Sag COMP/M.7612 — Hutchison 3G UK/Telefόnica UK), annulleres.

2) Europa-Kommissionen bærer sine egne omkostninger og betaler de af CK Telecoms UK Investments Ltd afholdte omkostninger.

3) Det Forenede Kongerige Storbritannien og Nordirland og EE Ltd bærer deres egne omkostninger.

(1) EUT C 371 af 10.10.2016.
Rettens dom af 28. maj 2020 — Cerafogli mod ECB

(Sag T-483/16 RENV) (1)

(Personalesag - ansatte i ECB - klage over forskelsbehandling og psykisk chikane - intern administrativ undersøgelse - afslag på klagen - ret til en effektiv domstolsprøvelse - ret til kontradiktion - begæring om aktindsigt i referaterne af afhøringen af vidnerne - tilintetgørelse af undersøgelsens sagsakter - bevisværdien af de for Retten forelagte beviser - mangelfulde undersøgelse - psykisk chikane - retlig fejl - bistandspligt - ansvar - årsagsforbindelse - ikke-økonomisk skade)

(2020/C 230/27)

Processprog: engelsk

Parter

Sagsøger: Maria Concetta Cerafogli (Rom, Italien) (ved advokat L. Levi)

Sagsøgt: Den Europæiske Centralbank (ECB) (ved F. Feyerbacher og B. Ehlers, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 270 TEUF og på artikel 50a i statutten for Den Europæiske Unions domstol med påstand dels om annullation af ECB’s afgørelse af 24. november 2009 om afslutning af den interne administrative undersøgelse, der blev indledt efter sagsøgerens klage over forskelsbehandling og angreb på hendes værdighed, som udgjorde en psykisk chikane og en tilsidesættelse af den politik om værdighed på arbejdet, der gælder i ECB, og om fornødent af ECB’s afgørelse af 24. Marts 2010 om afslag på hendes særlige klage, dels om, at ECB tilpligtes at betale erstatning.

Konklusion

1) Afgørelsen truffet af Den Europæiske Centralbank (ECB) den 24. november 2009 om afslutning af den interne administrative undersøgelse, der blev indledt efter Maria Concetta Cerafoglis klage, og ECB’s afgørelse af 24. marts 2010 om afslag på Maria Concetta Cerafoglis særlige klage, annulleres.

2) ECB betaler Maria Concetta Cerafogli et beløb på 20 000 EUR i erstatning.

3) I øvrigt frifindes ECB.

4) ECB bærer sine egne omkostninger og betaler to tredjedele af de af Maria Concetta Cerafogli afholdte omkostninger vedrørende den oprindelige procedure for EU-Personaleretten i søgsmålet i sag F-43/10, vedrørende appelproceduren i sag T-114/13 P og vedrørende den foreliggende hjemvisningsprocedure i sag T-483/16 RENV.

5) Maria Concetta Cerafogli bærer en tredjedel af sine egne omkostninger vedrørende den oprindelige procedure for EU-Personaleretten i søgsmålet i sag F-43/10, vedrørende appelproceduren i sag T-114/13 P og vedrørende den foreliggende hjemvisningsprocedure i sag T-483/16 RENV.

(1) EUT C 209 af 31.7.2010 (sag oprindeligt registreret ved EU-Personaleretten under sagsnr. F-43/10 og overført til Den Europæiske Unions Ret den 1.9.2016 under sagsnr. F-43/10 RENV).
1)

Kommissionens afgørelse (EU) 2017/365 af 4. juli 2016 om statsstøtte SA.36387 (2013/C) (ex 2013/NN) (ex 2013/CP) gennemført af Spanien til Valencia Club de Fútbol, SAD, Hércules Club de Fútbol, SAD, og Elche Club de Fútbol, SAD, annulleres, for så vidt som den vedrører Elche Club de Fútbol, SAD.
1)

Kommissionens afgørelse (EU) 2017/365 af 4. juli 2016 om statsstøtte SA.36387 (2013/C) (ex 2013/NN) (ex 2013/CP), gennemført af Spanien til Valencia Club de Fútbol SAD, Hércules Club de Fútbol SAD og Elche Club de Fútbol SAD, annulleres, for så vidt som den vedrører Valencia Club de Fútbol, SAD.
Rettens dom af 12. december 2019 – OS mod Kommissionen

(Sag T-528/16) (1)

(Personalesag - ændring af vedtægten og af ansættelsesvilkårene, som trådte i kraft den 1. januar 2014 - forordning (EU, Euratom) nr. 1023/2013 - solidaritetsbidrag, som finder anvendelse fra den 1. januar 2014 - suspendering af anvendelsen af metoden til ajourføring af lønningerne for 2013 og 2014)

(2020/C 36/29)

Processprog: fransk

Parter

Sagsøger: OS (ved advokaterne J.-N. Louis, R. Metz og D. Verbeke)

Sagsøgt: Europa-Kommissionen (ved G. Gattinara og L. Radu Bouyon, som befuldmægtigede)

Intervenienter til støtte for sagsøgte: Europa-Parlamentet (ved E. Taneva og M. Ecker, som befuldmægtigede) og Rådet for Den Europæiske Union (ved M. Bauer og R. Meyer, Som befuldmægtigede)

Sagens genstand

Søgsmål støttet på artikel 270 TEUF med påstand om annullation af afgørelsen om fastsættelse af sagsøgerens løn for januar 2014, således som den kom til udtryk i den lønseddel for den nævnte måned, som blev fremsendt til ham den 13. januar 2014 og som er den første lønseddel, hvori der for hans vedkommende sker anvendelse af vedtægtens artikel 65, stk. 4, og artikel 66a, jf. artikel 1, nr. 44 og nr. 46 i Europa-Parlamentets og Rådets forordning (EU, Euratom) nr. 1023/2013 af 22. oktober 2013 (EUT 2013, L 287, s. 15), om fastsættelse af henholdsvis suspendering af anvendelsen af metoden til ajourføring af lønningerne for 2013 og 2014 og indførelse af et solidaritetsbidrag fra den 1. januar 2014.

Konklusion

1) Europa-Kommissionen frifindes.

2) OS betaler sagsomkostningerne.

3) Europa-Parlamentet og Rådet for Den Europæiske Union bærer deres egne omkostninger i sagen.

(1) – EUT C 7 af 12.1.2015 (sag oprindeligt registreret ved EU-Personaleretten under sagsnr. F-122/15 og overført til Den Europæiske Unions Ret den 1.9.2016).
Rettens dom af 28. november 2019 – Hypo Vorarlberg Bank mod SRB

(Forenede sager T-377/16, T-645/16 og T-809/16) (1)

(Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - Den Fælles Afviklingsfond (SRF) - afgørelse truffet af SRB om ex ante-bidrag for 2016 - annullationssøgsmål - umiddelbart og individuelt berørt - antagelighed - processuelle regler - beslutningens stadfæstelse - proceduren for vedtagelse af en afgørelse - begrundelsespligt - begrænsning af dommens tidsmæssige virkninger)

(2020/C 36/27)

Processprog: tysk

Parter

Sagsøger: Hypo Vorarlberg Bank AG, tidligere Vorarlberger Landes- und Hypothekenbank AG (Bregenz, Østrig) (ved advokaterne G. Eisenberger og A. Brenneis)

Sagsøgt: Den Fælles Afvikslingsinstans (SRB) (ved advokaterne B. Meyring, S. Schelo, T. Klupsch og S. Ianc)

Intervenient til støtte for sagsøgeren: Den Italienske Republik (ved G. Palmieri, som befuldmægtiget)

Sagens genstand

Søgsmål anlagt i henhold til artikel 263 TEUF med påstand om annullation af for det første den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/06) og, for det andet, den af SRB på sit eksekutivmøde af 20. maj 2016 trufne afgørelse om justering af ex ante-bidrag for 2016 til Den Fælles Afviklingsfond, der supplerer den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/13), for så vidt som disse afgørelser vedrører sagsøgeren.

Konklusion

1) Sagerne T-645/16 og T-809/16 afvises.

2) I sag T-377/16 annulleres den af Den Fælles Afviklingsinstans (SRB) på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/06) og den af SRB på sit eksekutivmøde af 20. maj 2016 trufne afgørelse om justering af ex ante-bidrag for 2016 til Den Fælles Afviklingsfond, der supplerer den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/13), for så vidt som disse afgørelser vedrører Hypo Vorarlberg Bank AG.

3) SRB bærer sine egne omkostninger og betaler de af Hypo Vorarlberg Bank afholdte omkostninger i sag T-377/16.

4) Hypo Vorarlberg Bank bærer sine egne omkostninger og betaler de af SRB afholdte omkostninger i sagerne T-645/16 og T-809/16 samt i sag T-645/16 R.

5) Den Italienske Republik bærer sine egne omkostninger.

(1) EUT C 343 af 19.9.2016.
Rettens dom af 28. november 2019 – Portigon mod SRB

(Sag T-365/16) (1)

(Den Økonomiske og Monetære Union - bankunionen - den fælles afviklingsmekanisme for kreditinstitutter og visse investeringsselskaber (SRM) - Den Fælles Afviklingsfond (SRF) - afgørelse fra SRB om ex ante-bidrag for 2016 - annullationssøgsmål - umiddelbart og individuelt berørt - antagelse til realitetsbehandling - væsentlige formforskrifter - bekræftelse af, at afgørelsen er autentisk - proceduren for afgørelsens vedtagelse - begrundelsespligt)

(2020/C 36/26)

Processprog: tysk

Parter

Sagsøger: Portigon AG (Düsseldorf, Tyskland) (ved advokaterne D. Bliesener, V. Jungkind og F. Geber)

Sagsøgt: Den Fælles Afviklingsinstans (SRB) (ved advokaterne B. Meyring, T. Klupsch og S. Ianc)

Intervenient til støtte for sagsøgte: Europa-Kommissionen (ved A. Steiblytė og K.-P. Wojcik, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af for det første den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/06) og for det andet den af SRB på sit eksekutivmøde af 20. maj 2016 trufne afgørelse om justering af ex ante-bidrag for 2016 til Den Fælles Afviklingsfond, der supplerer den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/13), for så vidt som de vedrører sagsøgeren.

Konklusion

1) Den af Den Fælles Afviklingsinstans (SRB) på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/06) og den af SRB på sit eksekutivmøde af 20. maj 2016 trufne afgørelse om justering af ex ante-bidrag for 2016 til Den Fælles Afviklingsfond, der supplerer den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/13) annulleres, for så vidt som de vedrører Portigon AG.

2) SRB bærer sine egne omkostninger og betaler de af Portigon afholdte omkostninger.

3) Europa-Kommissionen bærer sine egne omkostninger.

(1) EUT C 343 af 19.9.2016.
Rettens dom af 12. december 2019 – Tàpias mod Rådet

(Sag T-527/16) (1)

(Personalesag - ændring af vedtægten og af ansættelsesvilkårene, som trådte i kraft den 1. januar 2014 - forordning (EU, Euratom) nr. 1023/2013 - solidaritetsbidrag, som finder anvendelse fra den 1. januar 2014 - suspendering af anvendelsen af metoden til ajourføring af lønningerne for 2013 og 2014)

(2020/C 36/28)

Processprog: fransk

Parter

Sagsøger: Margarita Tàpias (Wavre, Belgien) (ved advokaterne L. Levi og N. Flandin)

Sagsøgt: Rådet for Den Europæiske Union (ved M. Bauer og R. Meyer, som befuldmægtigede)

Intervenient til støtte for sagsøgte: Europa-Parlamentet (ved E. Taneva og M. Ecker, som befuldmægtigede)

Sagens genstand

Søgsmål støttet på artikel 270 TEUF med påstand om annullation af afgørelsen om fastsættelse af sagsøgerens løn for januar 2014, således som den kom til udtryk i den lønseddel for den nævnte måned, som blev fremsendt til hende den 14. januar 2014 og som er den første lønseddel, hvori der for hendes vedkommende sker anvendelse af vedtægtens artikel 65, stk. 4, og artikel 66a, jf. artikel 1, nr. 44 og nr. 46 i Europa-Parlamentets og Rådets forordning (EU, Euratom) nr. 1023/2013 af 22. oktober 2013 (EUT 2013, L 287, s. 15), om fastsættelse af henholdsvis suspendering af anvendelsen af metoden til ajourføring af lønningerne for 2013 og 2014 og indførelse af et solidaritetsbidrag fra den 1. januar 2014.

Konklusion

1) Rådet for Den Europæiske Union frifindes.

2) Margarita Tàpias betaler sagsomkostningerne.

3) Europa-Parlamentet bærer sine egne omkostninger.

(1) EUT C 7 af 12.1.2015 (sag oprindeligt registreret ved EU-Personaleretten under sagsnr. F-121/14 og overført til Den Europæiske Unions Ret den 1.9.2016).
Rettens dom af 12. december 2019 – Feral mod Regionsudvalget

(Sag T-529/16) (1)

(Personalesag - ændring af vedtægten og af ansættelsesvilkårene, som trådte i kraft den 1. januar 2014 - forordning (EU, Euratom) nr. 1023/2013 - solidaritetsbidrag, som finder anvendelse fra den 1. januar 2014 - suspendering af anvendelsen af metoden til ajourføring af lønningerne for 2013 og 2014)

(2020/C 36/30)

Processprog: fransk

Parter

Sagsøger: Pierre-Alexis Feral (Bruxelles, Belgien) (ved advokaterne J. N. Louis, R. Metz og D. Verbeke)

Sagsøgt: Regionsudvalget (ved J. C. Cañoto Argüelles og S. Bachotet, som befuldmægtigede, bistået af advokat B. Wägenbaur)

Intervenienter til støtte for sagsøgte: Europa-Parlamentet (ved E. Taneva og M. Ecker, som befuldmægtigede) og Rådet for Den Europæiske Union (ved M. Bauer og R. Meyer, som befuldmægtigede)

Sagens genstand

Søgsmål støttet på artikel 270 TEUF med påstand om annullation af afgørelsen om fastsættelse af sagsøgerens løn for januar 2014, således som den kom til udtryk i den lønseddel for den nævnte måned, som blev fremsendt til ham den 13. januar 2014 og som er den første lønseddel, hvori der for hans vedkommende sker anvendelse af vedtægtens artikel 65, stk. 4, og artikel 66a, jf. artikel 1, nr. 44 og nr. 46 i Europa-Parlamentets og Rådets forordning (EU, Euratom) nr. 1023/2013 af 22. oktober 2013 (EUT 2013, L 287, s. 15), om fastsættelse af henholdsvis suspendering af anvendelsen af metoden til ajourføring af lønningerne for 2013 og 2014 og indførelse af et solidaritetsbidrag fra den 1. januar 2014.

Konklusion

1) Regionsudvalget frifindes.

2) Pierre-Alexis Feral betaler sagsomkostningerne.

3) Europa-Parlamentet og Rådet for Den Europæiske Union bærer deres egne omkostninger.

(1) – EUT C 7 af 12.1.2015 (sag oprindeligt registreret ved EU-Personaleretten under sagsnr. F-123/14 og overført til Den Europæiske Unions Ret den 1.9.2016).
Rettens dom af 28. november 2019 – Banco Cooperativo Español mod SRB

(Sag T-323/16) (1)

(Den Økonomiske og Monetære Union - bankunionen - den fælles afviklingsmekanisme for kreditinstitutter og visse investeringsselskaber (SRM) - Den Fælles Afviklingsfond (SRF) - afgørelse fra SRB om ex ante-bidrag for 2016 - annullationssøgsmål - umiddelbart og individuelt berørt - antagelse til realitetsbehandling - væsentlige formforskrifter - bekræftelse af, at afgørelsen er autentisk - proceduren for afgørelsens vedtagelse)

(2020/C 36/25)

Processprog: spansk

Parter

Sagsøger: Banco Cooperativo Español, SA (Madrid, Spanien) (ved advokaterne D. Sarmiento Ramírez-Escudero og J. Beltrán de Lubiano Sáez de Urabain)

Sagsøgt: Den Fælles Afviklingsinstans (SRB) (ved advokaterne F. Málaga Diéguez, F. Fernández de Trocóniz Robles, B. Meyring, S. Schelo, T. Klupsch og S. Ianc)

Intervenient til støtte for sagsøgte: Europa-Kommissionen (ved J. Rius, A. Steiblytė og K.-P. Wojcik, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af den af SRB på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/06), for så vidt som den vedrører sagsøgeren.

Konklusion

1) Den af Den Fælles Afviklingsinstans (SRB) på sit eksekutivmøde af 15. april 2016 trufne afgørelse om ex ante-bidrag for 2016 til Den Fælles Afviklingsfond (SRB/ES/SRF/2016/06) annulleres, for så vidt som den vedrører Banco Cooperativo Español, SA.

2) Banco Cooperativo Español og SRB bærer hver deres egne omkostninger.

3) Europa-Kommissionen bærer sine egne omkostninger.

(1) EUT C 296 af 16.8.2016.
Rettens dom af 30. november 2022 — Trasta Komercbanka m.fl. mod ECB

(Sag T-698/16) (1)

(Økonomisk og monetær politik - tilsyn med kreditinstitutter - specifikke tilsynsopgaver, der overdrages til ECB - afgørelse om inddragelse af et kreditinstituts tilladelse - en af sagsøgernes død - delvist ufornødent at træffe afgørelse - kompetencerne for de kompetente nationale myndigheder i de deltagende medlemsstater og for ECB inden for Den Fælles Tilsynsmekanisme - ligebehandling - proportionalitet - beskyttelse af den berettigede forventning - retssikkerhed - magtfordrejning - ret til forsvar - begrundelsespligt)

(2023/C 35/49)

Processprog: engelsk

Parter

Sagsøgere: Trasta Komercbanka AS (Riga, Letland) og de 6 øvrige sagsøgere, hvis navne er anført i bilaget til dommen (ved advokat O. Behrends)

Sagsøgt: Den Europæiske Centralbank (ved E. Koupepidou, C. Hernández Saseta og A. Witte, som befuldmægtigede, bistået af advokat B. Schneider)

Intervenienter til støtte for sagsøgte: Republikken Letland (ved K. Pommere og J. Davidoviča, som befuldmægtigede), Europa-Kommissionen (ved V. Di Bucci og A. Steiblytė, som befuldmægtigede)

Sagens genstand

Med søgsmålet anlagt på grundlag af artikel 263 TEUF har sagsøgerne nedlagt påstand om annullation af afgørelse ECB/SSM/2016 — 529900WIP0INFDAWTJ81/2 WOANCA-2016-0005 truffet af ECB den 11. juli 2016 om inddragelse af Trasta Komercbankas tilladelse til at udøve virksomhed som kreditinstitut.

Konklusion

1) Det er ikke længere fornødent at træffe afgørelse i sagen, for så vidt som denne var anlagt af Igors Buimisters.

2) Den Europæiske Centralbank frifindes.

3) Trasta Komercbanka AS og de øvrige sagsøgere, hvis navne fremgår af bilaget, med undtagelse af Igors Buimisters, betaler sagsomkostningerne.

4) Igors Buimisters bærer sine egne omkostninger.

5) Europa-Kommissionen og Republikken Letland bærer hver deres egne omkostninger.

(1) EUT C 441 af 28.11.2016.
C 303/36

Rettens dom af 15. juni 2022 — YY og ZA mod Den Europæiske Unions Domstol

(Sag T-545/16) (1)

(Personalesag - tjenestemænd - ændring af vedtægten i 2014 - godtgørelse af årlige rejseudgifter - hjemsted i et tredjeland - standardbeløb beregnet på grundlag af afstanden mellem tjenestestedet og hovedstaden i den medlemsstat, hvori tjenestemanden er statsborger)

(2022/C 303/44)

Processprog: fransk

Parter

Sagsøgere: YY og ZA (ved advokaterne J.-N. Louis, R. Metz, D. Verbeke, T. Van Lysebeth og N. Maes)

Sagsøgt: Den Europæiske Unions Domstol (ved J. Inghelram og A. Ysebaert, som befuldmægtigede)

Intervenienter til støtte for sagsøgte: Europa-Parlamentet (ved E. Taneva og M. Ecker, som befuldmægtigede) og Rådet for Den Europæiske Union (ved M. Bauer og R. Meyer, som befuldmægtigede)

Sagens genstand

Søgsmål anlagt i henhold til artikel 270 TEUF med påstand om annullation af afgørelserne om fra og med den 1. januar 2014 at nedsætte eller afskaffe godtgørelsen af de årlige rejseudgifter, der giver sagsøgerne mulighed for at bevare en relation til deres oprindelsessted.

Konklusion

1) Den Europæiske Unions Domstol frifindes.

2) YY og ZA bærer deres egne omkostninger og betaler de omkostninger, der er afholdt af Domstolen.

3) Europa-Parlamentet og Rådet for Den Europæiske Union bærer hver deres egne omkostninger.

(1) EUT C 146 af 4.5.2015 (sag oprindeligt registreret ved EU-Personaleretten under sagsnr. F-36/15 og overført til Den Europæiske Unions Ret den 1.9.2016).